CELEX: 32019D1862
Language: hu
Date: 2019-11-06 00:00:00
Title: A Bizottság (EU) 2019/1862 határozata (2019. november 6.) a jogellenes, be nem jelentett és szabályozatlan halászat megelőzésére, megakadályozására és felszámolására irányuló uniós rendszerben az érintettek személyes adatainak Európai Bizottság általi kezelésével kapcsolatos tájékoztatására és egyes adatvédelmi jogainak korlátozására vonatkozó belső szabályok megállapításáról

7.11.2019   
               
               
                  HU
               
               
                  Az Európai Unió Hivatalos Lapja
               
               
                  L 286/17
               
            
         A BIZOTTSÁG (EU) 2019/1862 HATÁROZATA
         (2019. november 6.)
         a jogellenes, be nem jelentett és szabályozatlan halászat megelőzésére, megakadályozására és felszámolására irányuló uniós rendszerben az érintettek személyes adatainak Európai Bizottság általi kezelésével kapcsolatos tájékoztatására és egyes adatvédelmi jogainak korlátozására vonatkozó belső szabályok megállapításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre és különösen annak 249. cikke (1) bekezdésére,
         mivel:
         
                     (1)
                  
                  
                     Az Európai Unió által a tengerek biológiai erőforrásaival való fenntartható gazdálkodásra tett nemzetközi kötelezettségvállalásokra (1) figyelemmel az 1005/2008/EK tanácsi rendelet (2) létrehozta a jogellenes, be nem jelentett és szabályozatlan halászat megelőzésére, megakadályozására és felszámolására irányuló uniós rendszert. Az 1010/2009/EK bizottsági rendelet (3) megállapítja az 1005/2008/EK rendelet végrehajtására vonatkozó részletes szabályokat. A jogellenes, be nem jelentett és szabályozatlan halászat megelőzésére, megakadályozására és felszámolására irányuló rendszer lényeges részét képezi az Európai Unió közös halászati politikájának (4), így mind az Unió, mind pedig az uniós tagállamok fontos általános közérdekű célként ismerik el.
                  
               
                     (2)
                  
                  
                     A Bizottság az 1005/2008/EK rendelet 25–28. cikke értelmében elemzéseket végez a jogellenes, be nem jelentett és szabályozatlan halászatot folytató halászhajók azonosítása céljából, az 1005/2008/EK rendelet 31–33. cikke értelmében pedig eljárásokat folytat a jogellenes, be nem jelentett és szabályozatlan halászat elleni küzdelemben együtt nem működő harmadik országok azonosítása érdekében. Az 1005/2008/EK rendelet 51. cikke, valamint az 1010/2009/EK rendelet 49. és 50. cikke értelmében a Bizottság és a tagállamok kommunikálnak és információkat cserélnek egymással, hogy megkönnyítsék az 1005/2008/EK rendelet végrehajtását a tagállamok számára. Az 1005/2008/EK rendelet 51. cikke és az 1010/2009/EK rendelet 51. cikke értelmében információkat cserélhetnek a jogellenes, be nem jelentett és szabályozatlan halászatról harmadik országokkal és nemzetközi szervezetekkel. A Bizottság elemzései és eljárásai, valamint a tagállamokkal és harmadik országokkal vagy nemzetközi szervezetekkel folytatott információcsere tárgyát a halászhajók, különösen azok tulajdonosai, adott esetben üzemeltetői (akik lehetnek jogi vagy természetes személyek), valamint harmadik országok képezhetik.
                  
               
                     (3)
                  
                  
                     Az elemzések és eljárások során, az 1005/2008/EK rendelet 51. cikke szerinti kölcsönös segítségnyújtás céljából, valamint az 1010/2009/EK rendelet 49., 50. és 51. cikke alkalmazásában elkerülhetetlen, hogy a feltételezett jogellenes, be nem jelentett és szabályozatlan halászattal összefüggésben az (EU) 2018/1725 európai parlamenti és tanácsi rendelet (5) 3. cikkének 1. pontja szerinti személyes adatok adatkezelés tárgyát képezzék. A Bizottságnak az 1005/2008/EK rendelet és az 1010/2009/EK rendelet alapján hatóságként rá bízott feladatok ellátása érdekében kezelnie kell ilyen adatokat. A jogellenes, be nem jelentett és szabályozatlan halászattal kapcsolatosan végzett elemzések és eljárások az (EU) 2018/1725 rendelet 25. cikke (1) bekezdésének c), g) és h) pontjában említett esetekben a közhatalmi feladatok ellátásához kapcsolódó ellenőrzési, vizsgálati vagy szabályozási tevékenységnek minősülnek.
                  
               
                     (4)
                  
                  
                     Az elemzések és eljárások, a tagállamoknak nyújtott segítség és tájékoztatás, valamint a harmadik országokkal vagy szervezetekkel a jogellenes, be nem jelentett és szabályozatlan halászatról folytatott információcsere céljából a Bizottság olyan információkat kezel, amelyeket jogi személyektől, természetes személyektől, tagállami hatóságoktól (például az 1005/2008/EK rendelet 15. cikkének (2), 17. cikkének (8) bekezdése, 21. cikkének (3) bekezdése és 39. cikkének (4) bekezdése szerint a Bizottságnak bejelentett illetékes nemzeti hatóságok), harmadik országok, különösen a lobogó szerinti államok hatóságaitól, valamint nemzetközi testületektől és szervezetektől, különösen regionális halászati gazdálkodási szervezetektől és tömörülésektől kap vagy kér be. Elemzései és eljárásai keretében a Bizottság nyilvánosan hozzáférhető forrásokból, névtelen forrásokból (például informátoroktól) vagy azonosított, személyazonosságuk védelmét igénylő forrásokból (például polgároktól, nem kormányzati szervezetektől, a halászati ágazatban működő vállalkozásoktól) kapott vagy bekért, megfelelően dokumentált információkat is kezelhet.
                  
               
                     (5)
                  
                  
                     A Bizottság az illetékes tagállami hatóságoknak, valamint a tagállamokkal vagy harmadik országok hatóságaival és szervezeteivel való két- vagy többoldalú együttműködés keretében más hatóságoknak és testületeknek, különösen regionális halászati gazdálkodási szervezeteknek vagy tömörüléseknek továbbít információkat és elemzéseket az 1005/2008/EK rendeletben és az 1010/2009/EK rendeletben előírtak szerint vagy az elemzésekkel és eljárásokkal összefüggésben szükséges és megfelelő módon. A lobogó szerinti államokat, illetve a lobogó szerinti tagállamokat arra kéri, hogy hozzanak intézkedéseket és továbbítsanak információkat a hajók tulajdonosainak, adott esetben üzemeltetőinek a feltételezett jogellenes, be nem jelentett és szabályozatlan halászattal kapcsolatosan, ezzel biztosítva a hajók tulajdonosainak és üzemeltetőinek a védelemhez való jogát, valamint a jogellenes, be nem jelentett és szabályozatlan halászat megelőzésére, megakadályozására és felszámolására irányuló uniós szabályok hatékony és eredményes alkalmazását.
                  
               
                     (6)
                  
                  
                     A jogellenes, be nem jelentett és szabályozatlan halászattal kapcsolatos elemzések és eljárások keretében végzett, az (EU) 2018/1725 rendelet 3. cikkének 3. pontja értelmében vett személyesadat-kezelési tevékenységekre azelőtt kerül sor, hogy a Bizottság hivatalosan azonosítja a feltételezhetően jogellenes, be nem jelentett és szabályozatlan halászatot folytató hajókat, és elindítja a jogellenes, be nem jelentett és szabályozatlan halászatot folytató hajók uniós jegyzékébe való felvételükre irányuló eljárásokat, valamint hivatalosan azonosítja azokat a harmadik országokat, amelyeket a jogellenes, be nem jelentett és szabályozatlan halászat elleni küzdelemben együtt nem működő harmadik országnak tekint. Ezek a tevékenységek az elemzések és eljárások, valamint a harmadik országbeli hatóságokkal folyatott párbeszéd során mindvégig, sőt még az elemzések és eljárások lezárulta után is folytatódnak (például annak felmérése céljából, hogy a Bizottságnak szolgáltatott új információkra tekintettel szükséges-e újabb elemzéseket és eljárásokat indítani). A tagállamokkal, harmadik országokkal vagy nemzetközi szervezetekkel kicserélt személyes adatokat illetően a személyesadat-kezelési tevékenységek az adatok Bizottsághoz való beérkezésétől kezdve, a tagállamok, harmadik országok vagy nemzetközi szervezetek által végzett elemzések során mindvégig, és még azt követően is zajlanak. Az adatok tárolásának időtartama a tagállamok, harmadik országok és nemzetközi szervezetek által végzett elemzések befejezéséhez szükséges időre korlátozódik. Kivételes esetekben azt követően is megtarthatók, amennyiben erre uniós kötelezettségek teljesítéséhez van szükség.
                  
               
                     (7)
                  
                  
                     A Bizottság által kezelt személyes adatok kategóriái lehetnek például azonosító és kapcsolattartási adatok, szakmai adatok, valamint az elemzések vagy eljárások tárgyához kapcsolódó vagy azzal kapcsolatba hozott adatok, különösen a halászhajókkal kapcsolatos adatok, a hajók földrajzi helye és halászati tevékenységei, a hajók tulajdonosával, kapitányával és személyzetével kapcsolatos adatok, a halászati termékek feldolgozásával és piaci értékesítésével foglalkozó személyekkel kapcsolatos adatok, valamint az informátorokkal kapcsolatos adatok.
                  
               
                     (8)
                  
                  
                     A személyes adatokat biztonságos elektronikus vagy fizikai környezetben tárolják, hogy megakadályozzák az adatokhoz való jogosulatlan hozzáférést vagy az adatok továbbítását olyan személyek számára, akiknek nem szükséges azokról tudniuk. A személyes adatokat a Bizottság elemzésekért és eljárásokért, valamint a tagállamok, harmadik országok és nemzetközi szervezetek segítségnyújtásban és tájékoztatásban részesítéséért felelős, tenger- és halászati ügyekben illetékes szolgálatai őrzik meg elemzéseik és eljárásaik, valamint a tagállamok, harmadik országok és nemzetközi szervezetek által a jogellenes, be nem jelentett és szabályozatlan halászat feltételezett eseteinek kezelése céljából végzett elemzések elvégzéséhez szükséges ideig, az utóelemzések ideje alatt, valamint az ügy végleges lezárását követő előírt megőrzési időszakban (6).
                  
               
                     (9)
                  
                  
                     Feladatainak ellátása során a Bizottságnak tiszteletben kell tartania a természetes személyeknek az Európai Unió Alapjogi Chartája 8. cikkének (1) bekezdése és az Európai Unió működéséről szóló szerződés (EUMSZ) 16. cikkének (1) bekezdése által elismert, és az (EU) 2018/1725 rendelettel biztosított, személyesadat-kezeléssel kapcsolatos jogait. Az 1005/2008/EK rendelet ugyanakkor külön kötelezettségeket ró a Bizottságra a jogellenes, be nem jelentett és szabályozatlan halászat megelőzése, megakadályozása és felszámolása iránt, ennek érdekében pedig a Bizottságnak elemzéseket kell végeznie és eljárásokat kell lefolytatnia, tiszteletben tartva a titoktartásra és a szakmai titoktartásra vonatkozó szabályokat (7), valamint az elemzések és eljárások által érintett természetes vagy jogi személyek védelemhez való jogát (8).
                  
               
                     (10)
                  
                  
                     Bizonyos körülmények esetén össze kell egyeztetni az érintetteknek az (EU) 2018/1725 rendelet szerinti jogait a jogellenes, be nem jelentett és szabályozatlan halászattal kapcsolatos elemzések és eljárások végrehajtásával, valamint a más érintettek alapvető jogainak és szabadságainak teljeskörű tiszteletben tartásával. E célból az (EU) 2018/1725 rendelet 25. cikke lehetőséget biztosít arra, hogy a Bizottság korlátozza az (EU) 2018/1725 rendelet 14–17., 19., 20. és 35. cikkének alkalmazását, továbbá 4. cikkének alkalmazását, amennyiben annak rendelkezései megfelelnek az említett rendelet 14–17., 19. és 20. cikkében meghatározott jogoknak és kötelezettségeknek.
                  
               
                     (11)
                  
                  
                     Az Unió közös halászati politikája megköveteli, hogy a Bizottság a jogellenes, be nem jelentett és szabályozatlan halászat megelőzése, megakadályozása és felszámolása érdekében hatékonyan és eredményesen alkalmazza az uniós szabályokat. Ennek érdekében a személyes adatok (EU) 2018/1725 rendelet szerinti védelmére vonatkozó előírások tiszteletben tartása mellett belső szabályokat kell elfogadni, amelyek alapján a Bizottság korlátozhatja az érintettek jogait az (EU) 2018/1725 rendelet 25. cikkével összhangban.
                  
               
                     (12)
                  
                  
                     Ezeknek a belső szabályoknak a Bizottság által az 1005/2008/EK rendelet és az 1010/2009/EK rendelet szerinti hatáskörének gyakorlása és kötelezettségeinek teljesítése során végrehajtott összes adatkezelési műveletre ki kell terjedniük. E szabályok hatálya alá kell tartoznia a jogellenes, be nem jelentett és szabályozatlan halászattal kapcsolatos elemzések és eljárások teljes időtartama alatt végzett adatkezelési műveleteknek, a jogellenes, be nem jelentett és szabályozatlan halászatot folytató halászhajók, illetve az együtt nem működő harmadik országok azonosítása szempontjából esetlegesen lényeges személyes adatok Bizottsághoz való beérkezésétől kezdve, az elemzések és eljárások, valamint a harmadik országbeli hatóságokkal folytatott párbeszéd során mindvégig, sőt még azt követően, a hajók vagy harmadik országok 1005/2008/EK rendelet 27. vagy 33. cikke szerinti hivatalos azonosítása után is, amennyiben erre az utóellenőrzésekhez vagy uniós kötelezettségek teljesítéséhez szükség van.
                  
               
                     (13)
                  
                  
                     Ezek a belső szabályok a jövőben nem vonatkozhatnak olyan személyes adatokat érintő adatkezelési műveletekre, amelyekről az érintetteket az 1005/2008/EK rendelet 26. cikke (2) bekezdésének d) pontja vagy (3) bekezdésének d) pontja és 27. cikke (6) bekezdésének a) pontja szerint tájékoztatták. A tagállamoknak való segítségnyújtásra, valamint a harmadik országokkal és szervezetekkel folytatott információcserére tekintettel végzett adatkezelési műveleteket illetően ezek a szabályok attól az időponttól alkalmazandók, amikor a Bizottság megkapja a személyes adatokat, amelyeket aztán közöl a tagállamokkal, harmadik országokkal vagy nemzetközi szervezetekkel, a tagállamok, harmadik országok és nemzetközi szervezetek által a jogellenes, be nem jelentett és szabályozatlan halászat feltételezett eseteinek kezelése céljából végzett elemzések és eljárások ideje alatt egészen azok lezárultáig, és akár azt követően is, ha erre utóelemzések miatt vagy az uniós kötelezettségek teljesítése érdekében szükség van.
                  
               
                     (14)
                  
                  
                     Az (EU) 2018/1725 rendelet 14., 15. és 16. cikkének való megfelelés érdekében a Bizottságnak saját honlapján közzétett adatvédelmi értesítések formájában átlátható és következetes módon tájékoztatnia kell az összes személyt a személyes adatainak kezelését magában foglaló bizottsági tevékenységekről, valamint a jogaikról. Adott esetben a Bizottságnak további biztosítékokat kell nyújtania annak biztosítása érdekében, hogy az érintettek egyenként, megfelelő formában tájékoztatást kapjanak.
                  
               
                     (15)
                  
                  
                     Az (EU) 2018/1725 rendelet 14. cikke (5) bekezdésének és 16. cikke (5) bekezdésének sérelme nélkül a Bizottság az elemzések és eljárások végrehajtására vonatkozóan a 1005/2008/EK rendeletben számára biztosított hatáskör védelme érdekében az említett rendelet 25. cikke alapján korlátozhatja az érintetteknek a személyes adataik kezeléséről való tájékoztatását és egyéb jogainak alkalmazását. Erre figyelemmel válhat szükségessé, hogy a Bizottság korlátozza az említett rendelet 25. cikke (1) bekezdésének c) és g) pontjában meghatározott jogok és kötelezettségek alkalmazását, ha az Unió közös halászati politikájának eredményes végrehajtásához kapcsolódó ellenőrzési, vizsgálati vagy szabályozási tevékenységeinek célja veszélybe kerülne.
                  
               
                     (16)
                  
                  
                     Emellett a hatékony együttműködés fenntartása érdekében szükséges lehet, hogy a Bizottság más uniós intézmények, szervek, hivatalok és ügynökségek vagy a tagállami hatóságok adatkezelési műveleteinek védelme érdekében korlátozza az érintettek jogainak alkalmazását. A Bizottság emellett abban az esetben is eljárhat így, ha a másik uniós intézmény, szerv, hivatal vagy ügynökség, illetve tagállami hatóság általi korlátozás célja veszélybe kerülne, amennyiben a Bizottság nem alkalmazna ugyanolyan korlátozást ugyanazon személyes adatok tekintetében. Ennek érdekében a Bizottságnak konzultálnia kell ezen intézményekkel, szervekkel, hivatalokkal, ügynökségekkel és hatóságokkal a korlátozások bevezetésének releváns okairól, valamint a korlátozások szükségességéről és arányosságáról.
                  
               
                     (17)
                  
                  
                     Előfordulhat az is, hogy a Bizottságnak harmadik országoktól vagy nemzetközi szervezetektől kapott személyes adatokkal kapcsolatban kell korlátoznia az érintettek tájékoztatását és egyéb jogainak alkalmazását az érintett országokkal vagy szervezetekkel való együttműködés és ezáltal az Unió egy fontos közérdekű céljának védelme érdekében, az (EU) 2018/1725 rendelet 25. cikke (1) bekezdésének c) pontjában leírtaknak megfelelően. Bizonyos körülmények között azonban az érintett érdeke vagy alapvető jogai fontosabbnak minősülhetnek a nemzetközi együttműködés érdekeinél.
                  
               
                     (18)
                  
                  
                     Ezenkívül az is előfordulhat, hogy a Bizottságnak az (EU) 2018/1725 rendelet 25. cikke (1) bekezdésének h) pontja szerint a jogaik és szabadságaik védelmét igénylő, névtelen vagy azonosított forrásokból (például informátoroktól) származó személyes adatokkal kapcsolatosan kell korlátoznia az érintettek tájékoztatását és egyéb jogainak alkalmazását.
                  
               
                     (19)
                  
                  
                     A Bizottság ezért az (EU) 2018/1725 rendelet 25. cikke (1) bekezdésének c), g) és h) pontjában felsorolt okokat olyan okokként azonosította, amelyek alapján indokolt korlátozásokat alkalmazni a Bizottság által a jogellenes, be nem jelentett és szabályozatlan halászatot illetően végzett elemzések és eljárások keretében végrehajtott adatkezelési műveletekre.
                  
               
                     (20)
                  
                  
                     Az e határozat alapján alkalmazott bármilyen korlátozásnak az érintettek jogait és szabadságait érintő kockázatokra figyelemmel szükségesnek és arányosnak kell lennie.
                  
               
                     (21)
                  
                  
                     A Bizottságnak átlátható módon kell kezelnie az összes korlátozást, és a megfelelő nyilvántartási rendszerben nyilvántartásba kell vennie azok minden egyes alkalmazását.
                  
               
                     (22)
                  
                  
                     Az adatkezelő a Bizottság, és a tenger- és halászati ügyekben illetékes szolgálatán keresztül jár el, amelynek feladata, hogy a jogellenes, be nem jelentett és szabályozatlan halászatot illetően elemzéseket és eljárásokat végezzen, továbbá a tagállamokat segítségnyújtásban, a harmadik országokat és a nemzetközi szervezeteket pedig tájékoztatásban részesítse a jogellenes, be nem jelentett és szabályozatlan halászat feltételezett eseteivel kapcsolatosan.
                  
               
                     (23)
                  
                  
                     Az (EU) 2018/1725 rendelet 25. cikkének (8) bekezdése értelmében az adatkezelők az érintettre vonatkozó korlátozás alkalmazásának okaira vonatkozó tájékoztatást elhalaszthatják, vagy attól eltekinthetnek, amennyiben e tájékoztatás bármilyen módon veszélyeztetné a korlátozás célját. Ez különösen az említett rendelet 16. és 35. cikkében meghatározott korlátozások esetében áll fenn.
                  
               
                     (24)
                  
                  
                     A Bizottságnak rendszeresen felül kell vizsgálnia a korlátozásokat, hogy az érintetteknek az (EU) 2018/1725 rendelet 16. és 35. cikke szerinti jogai csak addig legyenek korlátozva, ameddig ilyen korlátozások szükségesek ahhoz, hogy a Bizottság elemzéseket és eljárásokat végezhessen a jogellenes, be nem jelentett és szabályozatlan halászattal kapcsolatosan.
                  
               
                     (25)
                  
                  
                     Amennyiben az érintettek egyéb jogait korlátozzák, az adatkezelőnek eseti alapon kell értékelnie, hogy a korlátozásról szóló értesítés veszélyeztetné-e a korlátozás célját.
                  
               
                     (26)
                  
                  
                     Az e határozatnak való megfelelés érdekében a Bizottság adatvédelmi tisztviselőjének el kell végeznie a korlátozások alkalmazásának független felülvizsgálatát.
                  
               
                     (27)
                  
                  
                     E határozatot az (EU) 2018/1725 rendelet 25. cikke alkalmazásában fogadják el, és az Európai Unió Hivatalos Lapjában való kihirdetését követő harmadik napon kell hatályba lépnie, hogy a Bizottság az (EU) 2018/1725 rendelet 25. cikke szerint haladéktalanul korlátozhassa bizonyos jogok és kötelezettségek alkalmazását annak érdekében, hogy a jogellenes, be nem jelentett és szabályozatlan halászat eseteinek kezeléséhez kapcsolódó elemzések és eljárások ne kerüljenek veszélybe.
                  
               
                     (28)
                  
                  
                     A Bizottság konzultációt folytatott az európai adatvédelmi biztossal, aki 2019. július 17-én nyilvánított véleményt,
                  
               ELFOGADTA EZT A HATÁROZATOT:
         
            1. cikk
            Tárgy és hatály
            
               (1)   Ez a határozat megállapítja azokat a szabályokat, amelyeket a Bizottságnak követnie kell, amikor az (EU) 2018/1725 rendelet 14., 15. és 16. cikkében foglaltak szerint tájékoztatja az érintetteket az adataiknak a jogellenes, be nem jelentett és szabályozatlan halászat megelőzésére, megakadályozására és felszámolására irányuló uniós rendszerben történő kezeléséről.
            
            
               (2)   E határozat megállapítja továbbá azokat a feltételeket, amelyek mellett a Bizottság e rendszerben korlátozhatja az (EU) 2018/1725 rendelet 4., 14–17., 19., 20. és 35. cikkének alkalmazását ugyanezen rendelet 25. cikke (1) bekezdésének c), g) és h) pontjával összhangban.
            
            
               (3)   Ez a határozat a Bizottság által az 1005/2008/EK és az 1010/2009/EK rendelet szerinti, a feltételezett jogellenes, be nem jelentett és szabályozatlan halászathoz kapcsolódó elemzések és eljárások elvégzéséből, valamint kölcsönös segítségnyújtásból álló feladatainak teljesítése érdekében végrehajtott tevékenységek céljából vagy azokkal összefüggésben végzett személyesadat-kezelésre vonatkozik.
               E határozat hatálya nem terjed ki olyan személyes adatoknak a Bizottság általi kezelésére, amelyekről a halászhajó tulajdonosát, adott esetben üzemeltetőjét az 1005/2008/EK rendelet 26. cikke (2) bekezdésének d) pontja vagy (3) bekezdésének d) pontja és 27. cikke (6) bekezdésének a) pontja szerint tájékoztatták.
               Ez a határozat a személyes adatok alábbi kategóriáira vonatkozik:
               
                           a)
                        
                        
                           azonosító és elérhetőségi adatok;
                        
                     
                           b)
                        
                        
                           szakmai adatok;
                        
                     
                           c)
                        
                        
                           a hajóval végzett vagy ahhoz kapcsolódó tevékenységek, a hajó helyzete és mozgása, halászati vagy halászathoz kapcsolódó tevékenység;
                        
                     
                           d)
                        
                        
                           a hajó tulajdonosával és üzemeltetőjével (munkakör vagy feladatkör), kapitányával és személyzetével kapcsolatos adatok;
                        
                     
                           e)
                        
                        
                           a halászati termékek ellátási láncon belüli mozgásában, tárolásában, feldolgozásában és piaci értékesítésében érintett személyekkel kapcsolatos adatok;
                        
                     
                           f)
                        
                        
                           informátorokkal kapcsolatos adatok;
                        
                     
                           g)
                        
                        
                           a vonatkozó elemzések és eljárások tárgyához kapcsolódó összes egyéb adat.
                        
                     
         
         
            2. cikk
            Alkalmazandó kivételek és korlátozások
            
               (1)   Amennyiben a Bizottság feladatait az (EU) 2018/1725 rendeletnek megfelelően az érintettek jogaira vonatkozóan gyakorolja, mérlegelnie kell, hogy alkalmazandó-e az említett rendeletben megállapított kivételek valamelyike.
            
            
               (2)   Amennyiben az (EU) 2018/1725 rendelet 14–17., 19., 20. és 35. cikkében meghatározott jogok gyakorlása és kötelezettségek teljesítése a Bizottság által kezelt személyes adatokkal összefüggésben – egyebek mellett például a vizsgálati eszközök és módszerek feltárása révén – veszélyeztetné a Bizottság jogellenes, be nem jelentett és szabályozatlan halászattal kapcsolatos elemzéseinek és eljárásainak célját, vagy hátrányosan érintené más érintettek jogait és szabadságait, a Bizottság az alábbi rendelkezések alkalmazását korlátozhatja:
               
                           a)
                        
                        
                           az (EU) 2018/1725 rendelet 14–17., 19., 20. és 35. cikke; valamint
                        
                     
                           b)
                        
                        
                           az említett rendelet 4. cikke (1) bekezdésének a) pontjában meghatározott átláthatósági elv, amennyiben annak rendelkezései megfelelnek az (EU) 2018/1725 rendelet 14–17., 19., 20. és 35. cikkében meghatározott jogoknak és kötelezettségeknek.
                        
                     
            
               (3)   A Bizottság az alábbi körülmények fennállása esetén korlátozhatja az e cikk (2) bekezdésében említett jogokat és kötelezettségeket más uniós intézményektől, szervektől, ügynökségektől és hivataloktól, illetékes tagállami vagy harmadik országbeli hatóságoktól, nemzetközi szervezetektől, illetve névtelen vagy azonosítható forrásokból származó személyes adatok vonatkozásában:
               
                           a)
                        
                        
                           ha az említett jogok gyakorlását és kötelezettségek teljesítését más uniós intézmény, szerv, ügynökség vagy hivatal a tőle kapott személyes adatok tekintetében korlátozhatja az (EU) 2018/1725 rendelet 25. cikkében említett jogi aktusok alapján vagy az említett rendelet IX. fejezete; az (EU) 2016/794 európai parlamenti és tanácsi rendelet (9) vagy az (EU) 2017/1939 tanácsi rendelet (10) szerint,
                        
                     
                           b)
                        
                        
                           ha az említett jogok gyakorlását és kötelezettségek teljesítését valamely tagállam illetékes hatósága a tőle kapott személyes adatok tekintetében korlátozhatja az (EU) 2016/679 európai parlamenti és tanácsi rendelet (11) 23. cikkében említett jogi aktusok vagy az (EU) 2016/680 európai parlamenti és tanácsi irányelv (12) 13. cikkének (3) bekezdését, 15. cikkének (3) bekezdését vagy 16. cikkének (3) bekezdését átültető nemzeti intézkedések alapján;
                        
                     
                           c)
                        
                        
                           ha az említett jogok gyakorlása és kötelezettségek teljesítése veszélyeztetheti a Bizottság jogellenes, be nem jelentett és szabályozatlan halászat tekintetében harmadik országokkal vagy nemzetközi szervezetekkel folytatott együttműködését.
                        
                     Az első albekezdés a) és b) pontjában említett körülmények fennállása esetén a Bizottság a korlátozások alkalmazását megelőzően konzultál az érintett uniós intézményekkel, szervekkel, ügynökségekkel vagy illetékes tagállami hatóságokkal, kivéve, ha a Bizottság számára egyértelmű, hogy az említett pontokban hivatkozott jogi aktusok valamelyike előírja a korlátozás alkalmazását.
               Az első albekezdés c) pontja nem alkalmazandó abban az esetben, ha a harmadik országokkal vagy nemzetközi szervezetekkel való együttműködésre vonatkozó bizottsági érdeknél nagyobb súlyt képviselnek az érintett érdekei vagy alapvető jogai és szabadsága.
            
            
               (4)   Az (1), (2) és (3) bekezdés nem érinti az alábbiakat:
               
                           a)
                        
                        
                           az (EU) 2018/1725 rendelet 25. cikke szerinti, az érintettek tájékoztatására és egyes adatvédelmi jogainak korlátozására vonatkozó belső szabályok megállapításáról szóló többi bizottsági határozat alkalmazása;
                        
                     
                           b)
                        
                        
                           a Bizottság eljárási szabályzatának 23. cikke.
                        
                     A (2) és (3) bekezdés e határozat 3. és 7. cikkére figyelemmel alkalmazandó.
            
            
               (5)   A jogok és kötelezettségek alkalmazásának e cikk (2) bekezdésében említett bármilyen korlátozásának az érintettek jogait és szabadságait érintő kockázatokra figyelemmel szükségesnek és arányosnak kell lennie.
            
         
         
            3. cikk
            Az érintettek tájékoztatása
            
               (1)   A Bizottság saját honlapján közzéteszi azon adatvédelmi értesítéseket, amelyek az összes érintettet tájékoztatják a személyes adataiknak a jogellenes, be nem jelentett és szabályozatlan halászathoz kapcsolódó elemzések és eljárások céljából történő kezelésével járó bizottsági tevékenységekről. A Bizottság adott esetben biztosítja, hogy az érintettek a megfelelő formában egyénileg tájékoztatásban részesüljenek.
            
            
               (2)   Amennyiben a Bizottság részben vagy egészben korlátozza az olyan érintettek tájékoztatását, akiknek adatait a jogellenes, be nem jelentett és szabályozatlan halászathoz kapcsolódó elemzések és eljárások céljából kezeli, a 6. cikkel összhangban feljegyzi és nyilvántartásba veszi a korlátozás okait.
            
         
         
            4. cikk
            Az érintett hozzáféréshez, törléshez és az adatkezelés korlátozásához való joga
            
               (1)   Amennyiben a Bizottság részben vagy egészben korlátozza az érintetteknek az (EU) 2018/1725 rendelet 17., 19., illetve 20. cikkében említett hozzáférési, törlési, illetve adatkezelés-korlátozási jogát, a hozzáférés, törlés vagy adatkezelés-korlátozás iránti kérelemre adott válaszában tájékoztatja az érintettet:
               
                           a)
                        
                        
                           az alkalmazott korlátozásról és annak fő okairól; valamint
                        
                     
                           b)
                        
                        
                           arról, hogy panasszal élhet az európai adatvédelmi biztosnál, vagy bírósági jogorvoslatot kérhet az Európai Unió Bíróságánál.
                        
                     
            
               (2)   Az (1) bekezdésben említett korlátozás okairól szóló tájékoztatást el lehet halasztani, el lehet hagyni vagy meg lehet tagadni, amennyiben az meghiúsítaná a korlátozás célját.
            
            
               (3)   A Bizottság e határozat 6. cikkével összhangban feljegyzi és nyilvántartásba veszi a korlátozás okait.
            
            
               (4)   Amennyiben a hozzáférés jogát részben vagy egészben korlátozták, az érintett az (EU) 2018/1725 rendelet 25. cikkének (6), (7) és (8) bekezdésével összhangban gyakorolhatja hozzáférési jogát. Az érintettnek panaszt tehet az európai adatvédelmi biztosnál, ha úgy ítéli meg, hogy jogait jogellenesen megtagadták vagy korlátozták.
            
         
         
            5. cikk
            Az érintett tájékoztatása az adatvédelmi incidensről
            Amennyiben a Bizottság korlátozza az érintettnek az adatvédelmi incidensről való, az (EU) 2018/1725 rendelet 35. cikke szerinti tájékoztatását, e határozat 6. cikkével összhangban feljegyzi és nyilvántartásba veszi a korlátozás okait.
         
         
            6. cikk
            A korlátozások feljegyzése és nyilvántartásba vétele
            
               (1)   A Bizottság feljegyzi az e határozat alapján alkalmazott korlátozások okait, beleértve a korlátozás szükségességének és arányosságának értékelését, figyelembe véve az (EU) 2018/1725 rendelet 25. cikkének (2) bekezdésében rögzített vonatkozó elemeket.
            
            
               (2)   A feljegyzésben szerepeltetni kell, hogy a jog érintett általi gyakorlása milyen módon veszélyeztetné a Bizottság jogellenes, be nem jelentett és szabályozatlan halászathoz kapcsolódó elemzéseinek és eljárásainak vagy az e határozat 2. cikk (2) vagy (3) bekezdése alapján alkalmazott korlátozásoknak a célját, illetve miként érintené hátrányosan más érintettek jogait és szabadságait.
            
            
               (3)   A feljegyzést és adott esetben a mögöttes ténybeli és jogi elemeket tartalmazó dokumentumokat nyilvántartásba kell venni. Kérésre ezeket az európai adatvédelmi
            
         
         
            7. cikk
            A korlátozások időtartama
            
               (1)   A 3., 4. és 5. cikkben említett korlátozások mindaddig alkalmazandók, amíg azok okai fennállnak.
            
            
               (2)   Amennyiben a 3. vagy 5. cikkben említett korlátozás okai már nem állnak fenn, a Bizottság feloldja a korlátozást, és az érintettet tájékoztatja a korlátozás fő okairól. Ezzel egyidejűleg a Bizottság tájékoztatja az érintettet arról, hogy panasszal élhet az európai adatvédelmi biztosnál, vagy bírósági jogorvoslatért folyamodhat az Európai Unió Bíróságához.
            
            
               (3)   A Bizottság az elfogadás után egy évvel és a jogellenes, be nem jelentett és szabályozatlan halászathoz kapcsolódóan végzett, vonatkozó bizottsági elemzések és eljárások lezárásakor felülvizsgálja a 3. és 5. cikkben említett korlátozások alkalmazását. Ezt követően a Bizottság figyelemmel kíséri, hogy szükséges-e az esetleges korlátozás fenntartása.
            
         
         
            8. cikk
            A Bizottság adatvédelmi tisztviselője által végzett felülvizsgálat
            
               (1)   A Bizottság adatvédelmi tisztviselőjét minden olyan esetben indokolatlan késedelem nélkül tájékoztatni kell, amikor az érintettek jogait e határozattal összhangban korlátozzák. Kérésre az adatvédelmi tisztviselő számára hozzáférést kell biztosítani az alapul szolgáló ténybeli és jogi elemeket tartalmazó nyilvántartáshoz és dokumentumokhoz.
            
            
               (2)   Az adatvédelmi tisztviselő kérheti a korlátozás felülvizsgálatát. Az adatvédelmi tisztviselő tájékoztatást kap a kért felülvizsgálat eredményéről.
            
            
               (3)   A Bizottság dokumentálja az adatvédelmi tisztviselő bevonását minden olyan esetben, amikor az e határozat 2. cikkének (2) bekezdésében említett jogok és kötelezettségek korlátozottak.
            
         
         
            9. cikk
            Hatálybalépés
            Ez a határozat az Európai Unió Hivatalos Lapjában való kihirdetését követő harmadik napon lép hatályba.
         
         
            Kelt Brüsszelben, 2019. november 6-án.
            
               
                  a Bizottság részéről
               
               
                  az elnök
               
               Jean-Claude JUNCKER
            
         
         
            (1)  Az Európai Unió szerződő fele az Egyesült Nemzetek 1982. december 10-i tengerjogi egyezményének (UNCLOS), megerősítette az Egyesült Nemzetek Szervezetének 1982. december 10-i tengerjogi egyezményének a kizárólagos gazdasági övezeteken túlnyúló halállományok és a hosszú távon vándorló halállományok védelmére és gazdálkodására vonatkozó rendelkezéseinek végrehajtásáról szóló, 1995. augusztus 4-i megállapodást (a halállományokról szóló ENSZ-megállapodás), és elfogadta az ENSZ Élelmezési és Mezőgazdasági Szervezetének a nemzetközi védelmi és gazdálkodási intézkedések nyílt tengeri halászhajók általi betartásának előmozdításáról szóló, 1993. november 24-i megállapodását (FAO betartási megállapodás). Az Unió emellett szerződő fele a kikötő szerinti államok intézkedéseiről szóló megállapodásnak, amelyet a FAO konferenciájának harminchatodik ülésszakán (Róma, 2009. november 18–23.) a FAO alapszabálya XIV. cikkének (1) bekezdésével összhangban, a 2009. november 22-i 12/2009. határozattal hagytak jóvá.
         
            (2)  A Tanács 1005/2008/EK rendelete (2008. szeptember 29.) a jogellenes, nem bejelentett és szabályozatlan halászat megelőzésére, megakadályozására és felszámolására irányuló közösségi rendszer létrehozásáról, továbbá a 2847/93/EGK, az 1936/2001/EK és a 601/2004/EK rendelet módosításáról és az 1093/94/EK és az 1447/1999/EK rendelet hatályon kívül helyezéséről (HL L 286., 2008.10.29., 1. o.).
         
            (3)  A Bizottság 1010/2009/EK rendelete (2009. október 22.) a jogellenes, nem bejelentett és szabályozatlan halászat megelőzésére, megakadályozására és felszámolására irányuló közösségi rendszer létrehozásáról szóló 1005/2008/EK tanácsi rendelet végrehajtására vonatkozó részletes szabályok megállapításáról (HL L 280., 2009.10.27., 5. o.).
         
            (4)  Lásd különösen a közös halászati politikáról, az 1954/2003/EK és az 1224/2009/EK tanácsi rendelet módosításáról, valamint a 2371/2002/EK és a 639/2004/EK tanácsi rendelet és a 2004/585/EK tanácsi határozat hatályon kívül helyezéséről szóló, 2013. december 11-i 1380/2013/EU európai parlamenti és tanácsi rendelet (HL L 354., 2013.12.28., 22. o.) 28. és 30. cikkét.
         
            (5)  Az Európai Parlament és a Tanács (EU) 2018/1725 rendelete (2018. október 23.) a természetes személyeknek a személyes adatok uniós intézmények, szervek, hivatalok és ügynökségek általi kezelése tekintetében való védelméről és az ilyen adatok szabad áramlásáról, valamint a 45/2001/EK rendelet és az 1247/2002/EK határozat hatályon kívül helyezéséről (HL L 295., 2018.11.21., 39. o.).
         
            (6)  Az iratoknak a Bizottságon belüli megőrzését a közös dokumentummegőrzési lista szabályozza (ennek legutóbbi verziója a SEC(2010) 900 dokumentum), amely egy olyan megőrzési ütemtervet tartalmaz, amely megállapítja a különböző típusú bizottsági dokumentumok megőrzési idejét.
         
            (7)  Lásd különösen az EUMSZ 339. cikkét.
         
            (8)  Az érintettek jogainak az (EU) 2018/1725 rendelet szerinti biztosítása és az adatkezelőkre vonatkozó, az említett rendelet szerinti kötelezettségek teljesítése nem érinti az eljárásban érintett személyek védelemhez való jogának a Bizottság általi kezelését. Az elemzések és eljárások során összegyűjtött bizonyítékok sértetlenségét és hitelességét ezért nem veszélyeztetheti dokumentumok módosítása, mivel azokat az eljárási szabályoknak megfelelően kapták vagy gyűjtötték be.
         
            (9)  Az Európai Parlament és a Tanács (EU) 2016/794 rendelete (2016. május 11.) a Bűnüldözési Együttműködés Európai Uniós Ügynökségéről (Europol), valamint a 2009/371/IB, a 2009/934/IB, a 2009/935/IB, a 2009/936/IB és a 2009/968/IB tanácsi határozat felváltásáról és hatályon kívül helyezéséről (HL L 135., 2016.5.24., 53. o.).
         
            (10)  A Tanács (EU) 2017/1939 rendelete (2017. október 12.) az Európai Ügyészség létrehozására vonatkozó megerősített együttműködés bevezetéséről (HL L 283., 2017.10.31., 1. o.).
         
            (11)  Az Európai Parlament és a Tanács (EU) 2016/679 rendelete (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről (általános adatvédelmi rendelet) (HL L 119., 2016.5.4., 1. o.).
         
            (12)  Az Európai Parlament és a Tanács (EU) 2016/680 irányelve (2016. április 27.) a személyes adatoknak az illetékes hatóságok által a bűncselekmények megelőzése, nyomozása, felderítése, a vádeljárás lefolytatása vagy büntetőjogi szankciók végrehajtása céljából végzett kezelése tekintetében a természetes személyek védelméről és az ilyen adatok szabad áramlásáról, valamint a 2008/977/IB tanácsi kerethatározat hatályon kívül helyezéséről, HL L 119., 2016.5.4., 89. o.